Delaftale mellem regeringen og 
Socialistisk Folkeparti, Radikale 
Venstre, Enhedslisten, Alternativet 
og Kristendemokraterne om: 


Coronavinterpakke 
(5. december 2021) 


Styrkelse af sygehusvæsenets robusthed over vinteren 

Regeringen og Socialistisk Folkeparti, Radikale Venstre, Enhedslisten, Alternativet og Kri- 
stendemokraterne anerkender, at sygehusvæsenet hen over vinteren 2021/2022 er under 
markant pres bl.a. som følge af COVID-19 og ophobning af udskudte operationer som følge 
af pandemien. Parterne noterer sig, at regionerne har en central opgave i forhold til at fast- 
holde sundhedspersonalet og få sygehusvæsenet sikkert gennem vinteren. 


Regeringen og Socialistisk Folkeparti, Radikale Venstre, Enhedslisten, Alternativet og Kri- 
stendemokraterne er på den baggrund enige om ekstraordinært at prioritere 1 mia. kr. til sær- 
lige midlertidige indsatser i vintermånederne i sygehusvæsenet, der kan bidrage til fremadret- 
tet at styrke og understøtte aktiviteten, fastholde sundhedspersonale og få sygehusvæsenet 
gennem en ekstraordinært svær vintersæson til gavn for patienterne og personalet. 


Regionerne aftaler udmøntningen med alle de relevante organisationer. Aftaleparterne læg- 
ger til grund, at anvendelsen af midlerne kan tilgodese alle personalegrupper i sygehusvæse- 
net og noterer sig i den forbindelse, at midlertidige tillæg skal kunne holdes ude af regule- 
ringsordningen efter de gældende regler. 


Forlængelse af ordning om ingen modregning i pension som følge af 
covid-19-relateret ekstraindtægt 

Regeringen og en række af Folketingets partier (V, DF, R, SF, EL og NB) indgik i februar 
2021 Aftale om ingen modregning i pension for ekstraindtægter i relation til covid-19. Aftale- 
parterne er enige om at forlænge den eksisterende ordning om ingen modregning i pension 
som følge af covid-19 relateret arbejdsindtægt t.o.m. 2022. 


Der afsættes 2,0 mio. kr. i 2022 til ydelsesmæssige merudgifter samt administration af ord- 
ningen. Der fremsættes lovforslag mhp. forventet ikrafttrædelse 1. januar 2022. Partierne bag 
Aftale om ingen modregning i pension for ekstraindtægter i relation til covid-19 vil få mulighed 
for at tilslutte sig forlængelsen. 


Nedbringelse af sagspukkel for sundhedspersonale fra tredjelande 
Aftaleparterne er enige om, at sagspuklen for sundhedspersonale fra tredjelande skal ned- 
bringes. 


Det danske sundhedsvæsen mangler på nogle områder sundhedspersonale. Samtidig kan 
det tage flere år for f.eks. en læge, sygeplejerske eller tandlæge fra et land uden for EU, EØS 
eller Norden at få lov at arbejde i det danske sundhedsvæsen. 


Der afsættes 11,3 mio. kr. i 2022 og 11,8 mio. kr. i 2023 til at nedbringe sagspuklen for an- 
søgninger fra sundhedspersonale fra tredjelande. 





